b'\n_START_ARTICLE_\nPopravek (ra\xc4\x8dunalni\xc5\xa1tvo)\n_START_PARAGRAPH_\nPopr\xc3\xa1vek (angle\xc5\xa1ko patch [p\xc3\xaa\xc4\x8d]) v ra\xc4\x8dunalni\xc5\xa1tvu pomeni programje ali postopek, ki odpravi poznane hro\xc5\xa1\xc4\x8de oz napake ali ranljivosti v delovanju programske opreme. Popravek lahko vpliva na varnost, hitrost, zanesljivost in videz programa._NEWLINE_Nemalokrat novi popravek prinese s seboj tudi kak\xc2\xa0\xc2\xbbpokvarek\xc2\xab, popravi torej dolo\xc4\x8deno napako in hkrati ustvari novo napako ali ranljivost._NEWLINE_Ve\xc4\x8dji sklop popravkov se imenuje nabor popravkov (angle\xc5\xa1ko patch-set) oz. servisni paket (angle\xc5\xa1ko service pack), ki odpravi ve\xc4\x8dje napake v programskem paketu.\n_START_SECTION_\nKako prenesti\n_START_PARAGRAPH_\nPodjetja, ki izdajajo programsko opremo, redno objavljajo popravke. Obi\xc4\x8dajno so prenosljivi preko interneta in tako popravijo specifi\xc4\x8dne probleme v njihovih programih._NEWLINE_Prenosi preko interneta so lahko majhni (nekaj KB) ali veliki (na stotine MB ali ve\xc4\x8d)._NEWLINE_\xc4\x8cas ter velikost datoteke, ki jo bomo prenesli in namestili, je odvisna od tega, za kaj se popravek uporablja in koliko napak bo obravnaval.\n_START_SECTION_\nPopravek pri programski opremi windows\n_START_PARAGRAPH_\nAplikacijo, ki je name\xc5\xa1\xc4\x8dena z Microsoft Windows Installer je mogo\xc4\x8de nadgraditi. To storimo s ponovno posodobljenim namestitvenim paketom (.msi datoteke) ali pa z uporabo Windows Installer popravka (.msp datoteka)._NEWLINE_Windows Installer posodobitev je samostojen paket. Ta vsebuje posodobitve za uporabo in opisuje, katera razli\xc4\x8dica aplikacije lahko prejme popravek. Tisti, ki vsebujejo vsaj dve transformaciji baze podatkov, lahko vsebujejo popravke datotek, ki so shranjene v tako imenovanem paketu popravkov._NEWLINE_Windows Installer popravek za servisne aplikacije ima lahko prednost pred celotnim namestitvenim paketom za posodobljen izdelek. Popravek je lahko tak, da vsebuje samo datoteko bitov ali pa celoten spis. Potrebna pa je le posodobitev dela spisa. Uporabnik lahko zato prenese le nadgradnjo popravka, ne pa tudi paketa za celoten proizvod in je veliko manj\xc5\xa1i od le-tega.\n_START_SECTION_\nZakaj uporabljati popravke?\n_START_PARAGRAPH_\nZakaj bi potrebovali posodobitve ali popravke, \xc4\x8detudi ra\xc4\x8dunalnik deluje normalno? Brez uporabe najnovej\xc5\xa1ih posodobitev, so verjetnosti za oku\xc5\xbebo ali napa\xc4\x8dno delovanje ra\xc4\x8dunalnika veliko ve\xc4\x8dje._NEWLINE_Napake, ki se pojavljajo na straneh, kot so: spletni brskalniki, e-po\xc5\xa1tni programi, pregledovalniki slik, instant sporo\xc4\x8danje software in predvajalniki, lahko dopu\xc5\xa1\xc4\x8dajo zlonamernim programom, ki se skrivajo v spletnih straneh, da oku\xc5\xbeijo ali ogro\xc5\xbeajo ra\xc4\x8dunalnik.\n_START_SECTION_\nKaj popraviti?\n_START_PARAGRAPH_\nVse pomanjkljivosti, ki obstajajo v izdelkih ali tehnologijah, ne bodo vplivale na napa\xc4\x8dno ali zlonamerno delovanje ra\xc4\x8dunalnika. Vendar pa je vsaka programska oprema nalo\xc5\xbeena na ra\xc4\x8dunalniku, potencialen vir ranljivosti, kar lahko privede do zlorabe varnosti in identitete. Bolj pogosto kot se nek program uporablja, ve\xc4\x8dja je ciljna populacija in zato je bolj verjetno, da bo ranljivost odkrita in izkori\xc5\xa1\xc4\x8dena. Predvsem je pomembno, da se poskrbi za posodabljanje in nadgrajevanje sistemskih in varnostnih (antivirusnih) programov.\n_START_SECTION_\nUpravljanje\n_START_PARAGRAPH_\nUpravljanje popravkov izhaja iz podro\xc4\x8dja sistema za upravljanje in vklju\xc4\x8duje pridobivanje, testiranje in namestitev ve\xc4\x8d popravkov. Za avtomatizacijo nalog upravljanja popravkov, so na voljo \xc5\xa1tevilni izdelki. Zagotavljajo pravilno name\xc5\xa1\xc4\x8denost obli\xc5\xbeev, preizku\xc5\xa1eni so v sistemu po namestitvi in dokumentirani so v vseh, s tem povezanih postopkov.\n_START_SECTION_\nGlej tudi:\n_START_PARAGRAPH_\nhttps://en.wikipedia.org/wiki/Patch_(computing)_NEWLINE_https://en.wikipedia.org/wiki/Patch_(Unix)_NEWLINE_http://www.thefreedictionary.com/patch'